Huvitav oli lugeda uudist, et Res Publica tahab raha pakkumisega vahele jäänud Rebase parteist välja visata, selle asemel, et juhid ennast süüdi tunnistaks.    On ju teada, et raha pakkumine toimus partei juhtkonna teadmisel ja heakskiidul ning raha oleks tulnud partei eelarvest. Seega oli tegu nende juhatuse poolt heakskiidetud strateegiaga RP kadumaläinud  võimu taastamise viimasteks pingutusteks. Normaalne kokku lepitud strateegia seniks, kuni sa sellega vahele ei jää. Kuid nii edu kui ebaedu puhul peab vastutama ikkagi juht, olgu tegu firma, partei või mõne muu organisatsiooniga.    Selle asemel aga, et nüüd Tallinna piirkonna juhatus ja erakonna juhtkond tagasi astuks, üritatakse patuoinaks teha enda alamaid. Häbi, häbi. Kõik ju teavad, et te seda tegite ja heaks kiitsite. Viisakas inimene tunnistab oma vigu ja saab aastatega andestuse. Sellise  käitumisega tõmbas RP juhatus aga küll ennast igaveseks Eesti erakondade nimekirjast maha. Aga ehk ongi nii parem.